Komisijos reglamentas (EB) Nr. 1593/98
1998 m. liepos 23 d.
iš dalies keičiantis Reglamentą (EEB) Nr. 1764/86 dėl minimalių kokybės reikalavimų perdirbtų pomidorų produktams pagal pagalbos gamybai schemą
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkų organizavimo [1] su paskutiniais pakeitimais, padarytais Reglamentu (EB) Nr. 2199/97 [2], ypač į jo 4 straipsnio 9 dalį,
kadangi Reglamento (EB) Nr. 2201/96 6 straipsnyje nustatyta, jog kiekiai, pagaminti laikantis minimalių kainų, turi būti laikomi pagrindu skirstant kvotas perdirbėjams, valstybėms narėms ir produktų grupėms; kadangi į kiekius, pagamintus viršijant kvotą minimaliomis kainomis per vienerius prekybinius metus, yra atsižvelgiama nustatant kvotą kitiems prekybiniams metams; kadangi dėl to turėtų būti priimtos nuostatos dėl užbaigtų produktų, gautų iš šių kiekių, kuriems turi būti taikomi tokie pat minimalūs kokybės reikalavimai kaip ir produktams, gautiems iš tų kiekių, kuriems taikomos kvotos, turinčios teisę į pagalbą gamybai;
kadangi 1997 m. kovo 19 d. Komisijos reglamento (EB) Nr. 504/97, nustatančio išsamias Tarybos reglamento (EB) Nr. 2201/96 taikymo taisykles dėl pagalbos perdirtų vaisių ir daržovių produktų gamybai sistemos [3], su paskutiniais pakeitimais, padarytais Reglamentu (EB) Nr. 1590/98 [4], 7 straipsnio 2 dalies c punkte nustatyta, kad kvota, už kurią buvo sumokėta mažiausia kaina, neapdrausti kiekiai turi būti nurodomi sutartyse dėl perdirbimo;
kadangi pomidorų perdirbimo sektoriuje įgyta patirtis rodo, jog pomidorų sultims turi būti sugriežtinti tam tikri minimalūs kokybės reikalavimai;
kadangi šiame reglamente nustatytos priemonės atitinka Perdirbtų vaisių ir daržovių produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Šiuo reglamentu Komisijos reglamentas (EEB) Nr. 1764/86 [5] iš dalies keičiamas taip:
1) Pavadinimas yra keičiamas taip:
"1986 m. gegužės 27 d. Komisijos reglamentas (EEB) Nr. 1764/86, nustatantis minimalius kokybės reikalavimus perdirbtų pomidorų produktams pagal pagalbos gamybai schemą."
2) 1 straipsnis yra keičiamas taip:
"1 straipsnis
Šis reglamentas nustato minimalius kokybės reikalavimus, kuriuos turi atitikti Komisijos reglamento (EB) Nr. 504/97 [6] 1 straipsnio 2 dalyje apibrėžti pomidorų pagrindo produktai, jeigu:
a) tai produktai, apdrausti kvota, turinčia teisę į Reglamento (EB) Nr. 2201/96 2 straipsnio 1 dalyje numatytą pagalbą gamybai;
b) kvota neapdrausti pomidorų pagrindo produktai, kurie tiekiami pagal perdirbimo sutartis, nurodytas Reglamento (EB) Nr. 504/97 7 straipsnio 2 dalyje, ir už kuriuos sumokėta mažiausia kaina."
3) 2 straipsnyje žodžiai "Reglamento (EEB) Nr. 1599/84" yra keičiami žodžiais "Reglamento (EB) Nr. 504/97."
4) 3 straipsnio antrojoje įtraukoje žodžiai "Reglamento (EEB) Nr. 1599/84 1 straipsnyje" yra keičiami žodžiais "Reglamento (EB) Nr. 504/97 1 straipsnio 2 dalyje."
5) 8 straipsnyje žodžiai "Reglamento (EEB) Nr. 1599/84 1 straipsnio 2 dalies n ir o punktuose" yra keičiami žodžiais "Reglamento (EB) Nr. 504/97 1 straipsnio 2 dalies k ir l punktuose."
6) 10 straipsnio 3 dalies a punktas yra keičiamas taip:
"a) bet kokios pašalinės augalinės medžiagos gali būti nustatytos tik įdėmiai ištyrus plika akimi. Tačiau tam tikruose sulčių ir koncentratų gaminiuose gali būti odelių ir sėklų, neviršijančių nustatytų maksimalių kiekių, nurodytų Reglamento (EB) Nr. 504/97 1 straipsnio 2 dalies k ir l punktuose;"
7) 10 straipsnis papildomas tokia dalimi:
"f) pomidorų sultims visas pieno rūgšties kiekis, neviršijantis 1 % sausųjų medžiagų kiekio, sumažinamas bet kokiu pridedamos valgomosios druskos kiekiu;"
8) 11 straipsnyje "m) Reglamento (EEB) Nr. 1599/84" yra keičiamas "j) Reglamento (EB) Nr. 504/97".
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. liepos 23 d.